Zápisnica č. 10/2017

**z verejného zasadnutia Obecného zastupiteľstva konaného**

**dňa 13. decembra 2017 o 16,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*:  *Zástupca starostu obce:* | Ing. Peter Zelník  Pavol Ballay |
| *Poslanci OZ*: | Ing. Michal Ballay, PhD.  prof. Dr. Ing. Martin Decký  Štefan Hôrečný  Ján Hrazdíra  Marián Medzihorský (od 4. bodu programu)  Bibiána Odváhová  Marta Rašovcová (do 13. bodu programu)  Ing. Jozef Vršanský |
| Ospravedlnení:Zamestnanci OcÚ: | Rudolfa Sládková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove *(„ďalej len OZ“)* otvoril a viedol *Ing. Peter Zelník*, *starosta obce.* Privítal všetkých prítomných, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 8 poslancov, čím bolo OZ uznášaniaschopné.

Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu

2. Určenie zapisovateľa a overovateľov zápisnice

3. Schválenie zápisnice z predchádzajúceho zasadnutia

4. Kontrola plnenia prijatých uznesení

5. Finančný rozpočet Obce Dolný Hričov na roky 2018 - 2020

6. Úprava finančného rozpočtu roku 2017

7. Stanovisko hlavného kontrolóra k návrhu viacročného rozpočtu obce na roky 2018 - 2020

8. Plán kontrolnej činnosti hlavného kontrolóra obce na 1. polrok 2018

9. Zámer priameho predaja majetku Obce Dolný Hričov č. 2/2017

10. Schválenie zmlúv - Stavba ,,ŽSR, Modernizácia železničnej trate Púchov - Žilina“

11. Žiadosť o výmenu okien a plynových gamatiek - ,,Pohostinstvo VRTUĽA“

12. Žiadosť o riešenie problémov so zaplavovaním pozemkov

13. Stanovisko k listu - p. Viktor Adamov

14. Nová Tarifa č. 1/2018 pre KDS Dolný Hričov, návrh na úpravu cien za poskytovanie služieb

a rozpočtový náklad na montáž programov

15. Zmluva o zriadení práva vecného bremena parc. č. 395/1 a 395/3 v k. ú. Peklina

16. Žiadosť o kúpu vozidla AVIA - p. Miroslav Dobroň

17. Informácie ÚPD - Ing. arch. Vladimír Barčiak

18. Informácie starostu obce :

19. Informácie zástupcu starostu, hlavného kontrolóra, poslancov a predsedov komisií

20. Diskusia

21. Uznesenia

22. Záver

**Uznesenie č. 203/2017**

Obecné zastupiteľstvo v Dolnom Hričove

*schvaľuje:*

program zasadnutia Obecného zastupiteľstva so zmenou - vypustenie bodu č. 13, nakoľko p. Viktor Adamov svoju žiadosť stiahol.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 8 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil *Ing. Peter Zelník*, *starosta obce*, pracovníčku obecného úradu *p. Rudolfu Sládkovú*, za overovateľov poslancov obecného zastupiteľstva *p. Pavla Ballaya* a *p. Jána Hrazdíru*.

**Uznesenie č. 204/2017**

Obecné zastupiteľstvo v Dolnom Hričove

*schvaľuje:*

zapisovateľku p. Rudolfu Sládkovú a overovateľov zápisnice poslancov obecného zastupiteľstva p. Pavla Ballaya a p. Jána Hrazdíru.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 0 poslancov | | Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 9/2017. K zápisnici č. 9/2017 z verejného zasadnutia obecného zastupiteľstva konaného dňa 22.11.2017 na obecnom úrade z radov poslancov neboli prednesené žiadne pozmeňujúce a doplňujúce návrhy. Zároveň bol predložený Dodatok č. 1 k zápisnici č. 8/2017 zo dňa 25.10.2017, ktorý bol vyhotovený na základe požiadavky poslanca, *Ing. Michala Ballaya, PhD.*.

**Uznesenie č. 205/2017**

Obecné zastupiteľstvo v Dolnom Hričove

*- schvaľuje:*

Zápisnicu č. 9/2017 z verejného zasadnutia obecného zastupiteľstva konaného dňa 22.11.2017.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 0 poslancov | | Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

*- berie na vedomie:*

Dodatok č. 1 k Zápisnici č. 8/2017 zo dňa 25.10.2017.

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 179 - 203/2017 z verejného zasadnutia obecného zastupiteľstva konaného dňa 22.11.2017. *Ing. Peter Zelník, starosta obce*, informoval poslancov o plnení úloh:

uznesenie č. 192/2017 (Zverejnenie zámeru nájmu majetku obce Dolný Hričov - nebytové priestory v kultúrnom dome - bola zmenená forma prenájmu ) - *splnené.*

uznesenie č. 193/2017 (Vypracovanie a príprava podkladov za účelom prenájmu pivničných a prízemných priestorov v kultúrnom dome Združeniu priateľov Hričovského hradu) - *splnené.*

Uznesenie č. 194/2017 (Prehodnotiť návrh na odškodnenie p. Viktora Adamova na Komisii pre dopravu, výstavbu a životné prostredie) - *splnené*. P. Viktor Adamov svoju žiadosť osobne stiahol pri stretnutí s Ing. Petrom Zelníkom, starostom obce dňa 11.12.2017 na Obecnom úrade v Dolnom Hričove.

**Uznesenie č. 206/2017**

Obecné zastupiteľstvo v Dolnom Hričove

*berie na vedomie:*

vyhodnotenie plnenia uznesení č. 179 - 203/2017 z verejného zasadnutia obecného zastupiteľstva konaného dňa 22.11.2017.

**K bodu 5:**

**Finančný rozpočet Obce Dolný Hričov na roky 2018 - 2020**

Návrh finančného rozpočtu Obce Dolný Hričov na roky 2018 - 2020 bol v zmysle Ústavného zákona č. 493/2014 z 8.12.2011 o rozpočtovej zodpovednosti, čl. 9 ods. (1) zostavený na tri rozpočtové roky, pričom súčasťou návrhu rozpočtu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky. Poslancami obecného zastupiteľstva bol po pripomienkach vzatý na vedomie, bol zverejnený dňa 23.11.2017. Ku dňu konania verejného zasadnutia obecného zastupiteľstva dňa 13.12.2017 neboli predložené žiadne ďalšie pozmeňujúce a doplňujúce návrhy, pripomienky.

**Uznesenie č. 207/2017**

Obecné zastupiteľstvo v Dolnom Hričove

*- schvaľuje:*

finančný rozpočet na rok 2018.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský |
| proti (menovite): | 1 poslanec - Ing. Michal Ballay, PhD. |
| zdržali sa (menovite): | 1 poslanec - Marián Medzihorský |

*- berie na vedomie:*

návrh finančného rozpočtu na roky 2019 - 2020.

**K bodu 6:**

**Úprava finančného rozpočtu roku 2017**

*P. Rudolfa Sládková, pracovníčka OcÚ*, predniesla návrh na 4. úpravu finančného rozpočtu na rok 2017. Najväčšie zmeny v príjmovej a výdavkovej časti rozpočtu sa týkajú vzájomného započítania pohľadávok a záväzkov medzi spoločnosťou Erste Group Immorent Slovensko, s.r.o., Bratislava a obcou v príjme a vratke dane z nehnuteľnosti a sankčného úroku. Navýšenie v mzdách a poistnom je z dôvodu zamestnania občanov v rámci projektov z ÚPSVaR v priebehu roku 2017.

**Uznesenie č. 208/2017**

Obecné zastupiteľstvo v Dolnom Hričove

*- schvaľuje:*

4. úpravu finančného rozpočtu r. 2017.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 2 poslanci - Ing. Michal Ballay, PhD., Marián Medzihorský |

**K bodu 7:**

**Stanovisko hlavného kontrolóra k návrhu viacročného rozpočtu obce na roky 2018 - 2020**

*P. Mária Rapánová, hlavný kontrolór obce,* v zmysle § 18f, odsek 1, písm. c) zákona č. 369/1990 Zb. o obecnom zriadení v znení neskorších predpisov písomne predložila na verejné zasadnutie obecného zastupiteľstva odborné stanovisko k návrhu viacročného rozpočtu Obce Dolný Hričov na roky 2018 - 2020 a k návrhu rozpočtu obce na rok 2018. V závere stanoviska bolo konštatované, že návrh rozpočtu obce vychádza z návrhu rozpočtu verejnej správy na roky 2018 - 2020 a z vývoja hospodárenia obce v predchádzajúcom období.

**Uznesenie č. 209/2017**

Obecné zastupiteľstvo v Dolnom Hričove

*- berie na vedomie:*

stanovisko hlavného kontrolóra k návrhu viacročného rozpočtu obce na roky 2018 - 2020.

**K bodu 8:**

**Plán kontrolnej činnosti hlavného kontrolóra obce na 1. polrok 2018**

*P. Mária Rapánová, hlavný kontrolór obce,* predložila plán kontrolnej činnosti hlavného kontrolóra na 1. polrok 2018, ktorý bol zverejnený na webovej stránke obce a na vývesných tabuliach obce. Z radov poslancov neboli prednesené žiadne pozmeňujúce a doplňujúce návrhy.

**Uznesenie č. 210/2017**

Obecné zastupiteľstvo v Dolnom Hričove

*- schvaľuje:*

Plán kontrolnej činnosti hlavného kontrolóra obce na 1. polrok 2018.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 9:**

**Zámer priameho predaja majetku Obce Dolný Hričov č. 2/2017**

Poslancom obecného zastupiteľstva bol predložený návrh Zámeru priameho predaja majetku Obce Dolný Hričov č. 2/2017. Jedná sa o priamy predaj novovytvorenej parcely KN-C 403/2 o výmere 229 m2, druh pozemku: zastavaná plocha a nádvorie, LV č. 643, ktorá vznikla geometrickým plánom č. 138/2017, overeným OÚ Žilina, katastrálny odbor pod č. 2114/2017 dňa 07.11.2017 z parcely č. KN-C 403, druh pozemku: zastavaná plocha a nádvorie o výmere 454 m2, zapísaných na OÚ Žilina, katastrálny odbor, pre k.ú. Dolný Hričov v LV č. 643.

**Uznesenie č. 211/2017**

Obecné zastupiteľstvo v Dolnom Hričove

*- schvaľuje:*

zverejnenie Zámeru priameho predaja majetku obce Dolný Hričov 2/2017 - parc. č. KN-C 403/2, LV č. 643, druh pozemku: zastavaná plocha a nádvorie o výmere 229 m2, ktorá vznikla z parcely KN-C č. 403, druh pozemku: zastavaná plocha a nádvorie o výmere 454 m2 v zmysle § 9a ods. 1 písm. c) a ods. 5 zákona č. 138/1991 Zb. o majetku obcí v znení neskorších predpisov.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 212/2017**

Obecné zastupiteľstvo v Dolnom Hričove

*- schvaľuje:*

výberovú komisiu za účelom neverejného otvárania obálok a posúdenia ponúk výberového konania k zverejnenému zámeru priameho predaja majetku Obce Dolný Hričov č. 2/2017 zo dňa 18. 12. 2017 v zložení: Ing. Michal Ballay, PhD., prof. Dr. Ing. Martin Decký, Štefan Hôrečný a Ing. Simona Smolková.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 10:**

**Schválenie zmlúv - Stavba ,,ŽSR, Modernizácia železničnej trate Púchov - Žilina“**

*Ing. Vladimír Hronček - Georeal*, Ružová dolina 27, Bratislava zaslal obci Návrh zmlúv o zriadenie vecného bremena v prospech tretej osoby č. 085-II-501-VB/2017 a č. 088-II-501-VB/2017 medzi Obcou Dolný Hričov, ŽSR Bratislava a SEVAK, a.s. Žilina na pozemok parc. č. KN-C 590, druh pozemku: ostatné plochy vo vlastníctve obce, ktoré sú zastavané predmetnou stavbou - preložka vodovodu.

*Prof. Dr. Ing. Martin Decký*, upozornil na odsek sprievodného listu Ing. Vladimíra Hrončeka - Georeal, v ktorom bolo uvedené, že nakoľko sa jedná o stavbu vo verejnom záujme, žiadajú obec, aby najneskôr do 15 dní od doručenia v prípade súhlasu a akceptácie návrhu zmluvy zaslali podpísané zmluvy na ich adresu. V prípade pripomienok, nesúhlasu s podmienkami zmluvy a bez reakcie obce na návrh zmluvy bude podaný návrh na obmedzenie vlastníckeho práva príslušnej časti pozemku obce v zmysle zákona č. 282/2015 Z.z., nakoľko sa jedná o verejnoprospešnú stavbu. Navrhuje návrh zmlúv zobrať na vedomie a iniciovať osobné stretnutie. *P. Marián Medzihorský* sa vyjadril, že už je neskoro na takéto riešenie, pripomienky mali byť už podané a informoval sa, či už bol podaný návrh na kolaudačné konanie.

**Uznesenie č. 213/2017**

Obecné zastupiteľstvo v Dolnom Hričove

*- schvaľuje:*

Návrh zmlúv o zriadenie vecného bremena v prospech tretej osoby č. 085-II-501-VB/2017 a č. 088-II-501-VB/2017 medzi Obcou Dolný Hričov, ŽSR Bratislava a SEVAK, a.s., Žilina na pozemok parc. č. KN-C 590 v k.ú. Dolný Hričov, LV č. 1 vo vlastníctve obce zastavanou stavbou - preložka vodovodu.

|  |  |
| --- | --- |
| Prítomní poslanci (menovite): | 9 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 0 poslancov |
| Hlasovali za (menovite): | 2 poslanci - Ing. Michal Ballay, PhD., Marián Medzihorský |
| proti (menovite): | 0 poslancov |
| zdržali sa (menovite): | 7 poslanci - Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Marta Rašovcová, Ing. Jozef Vršanský |

**Uznesenie č. 213/2017 Obecné zastupiteľstvo v Dolnom Hričove nebolo schválené.**

**K bodu 11:**

**Žiadosť o výmenu okien a plynových gamatiek - ,,Pohostinstvo VRTUĽA“**

Spoločnosť LK STAR s.r.o., Ľubomír Križo, Na Úboč 218, Terchová požiadala listom zo dňa 29.11.2017 o výmenu okien na Pohostinstve VRTUĽA, ktoré má v prenájme od Obce Dolný Hričov. Svoju žiadosť odôvodňuje, že medzi oknami a rámom sú veľké medzery, cez ktoré uniká veľké množstvo tepla, čím sa im zvyšujú náklady na vykurovanie a zároveň žiada o výmenu plynových gamatiek, ktoré sú už zastaralé a pri silnejšom vetre zhasína večný plameň, následkom čoho sa vypínajú a ťažko sa znovu štartujú a dávajú do prevádzky. *P. Renáta Kováčová* sa vyjadrila, že vzhľadom k výške ich mesačného nájmu a záloh na energie by obec mala byť ústretová k ich požiadavke. Informovala sa na poistenie budovy, či je vykonaný energetický audit, ktorý je k poisteniu potrebný. Obec má poistené na všeobecnú zodpovednosť všetky nehnuteľnosti, t.j. aj budovu športového areálu. Spoločnosť LK STAR s.r.o. nemôže dať poistiť budovu, ale len nehnuteľný majetok, ktorý má v prevádzke pohostinstva. Predbežná kalkulácia na výmenu okien, ktorú si dala spracovať spoločnosť je vo výške cca 4 000,00 €. Jedným z riešení je možnosť financovať náklady na výmenu okien a plynových gamatiek z mesačných platieb za nájom a zálohových platieb za energie. *P. Bibiána Odváhová* a p. *Marián Medzihorský* navrhli dať vypracovať na uvedené činnosti cenovú ponuku, ktorá bude predložená na najbližšie zasadnutie obecného zastupiteľstva. Návrh prof. Dr. Ing. Martina Deckého na splátkový kalendár u dodávateľov na dané činnosti je otvorený, nie každý dodávateľ s uvedeným môže súhlasiť.

**Uznesenie č. 214/2017**

Obecné zastupiteľstvo v Dolnom Hričove

*- berie na vedomie:*

žiadosť spoločnosti LK STAR s.r.o., Ľubomír Križo, Na Úboč 218, Terchová o výmenu okien a plynových gamatiek v ,,Pohostinstve VRTUĽA“.

*- poveruje starostu obce:*

dať vypracovať samostatné cenové ponuky na výmenu okien a rekonštrukciu vykurovania (výmena plynových gamatiek) v „Pohostinstve VRTUĽA“ v Dolnom Hričove v termíne do najbližšieho konania verejného zasadnutia obecného zastupiteľstva.

**K bodu 12:**

**Žiadosť o riešenie problémov so zaplavovaním pozemkov**

*P. Marta Kratochvílová* listom prijatým na Obecnom úrade v Dolnom Hričove dňa 21.11.2017 požiadala o riešenie opakujúcich sa problémov pri zaplavovaní pozemkov a majetkov v lokalite Lopatiny pod Beniakovou. Pri budovaní cesty I/61 (býv. I/18) priepusty pod cestou boli vybudované, vtedy funkčné potoky už neexistujú, je potrebné riešiť aj vyspádovanie rigolov. K žiadosti bola pripojená aj petícia občanov z danej lokality v počte 3 hárky a 63 podpisov. K uvedenému problému sa vyjadril aj *p. Peter Dobroň*, občan a bývalý poslanec obecného zastupiteľstva Obce Dolný Hričov. Svojimi informáciami sa vrátil k budovaniu cesty I/61, k riešeniu priepustov a potokov smerujúcim k trati ŽSR a diaľnici D1, k stavebným aktivitám nad cestou I/61. *Ing. Peter Zelník, starosta obce* informoval o vykonaných prácach, a to vyčistenie rigola na ul. Staničná, zrezanie krajníc na ceste I/61, bola požiadaná spoločnosť NDS, a.s. o riešenie situácie pri „slimákovi“ - doteraz bez odozvy. *P. Štefan Hôrečný* navrhol prizvať k spolupráci Slovnaft, a.s.. Problematika bola prejednávaná aj na rokovaní Komisie pre dopravu, výstavbu a životné prostredie. Jej predseda, *prof. Dr. Ing. Martin Decký*, tlmočil stanovisko komisie, v ktorom plne podporuje legitimitu požiadavky a odporúča riešiť požiadavku so správcom cesty I/61 - Slovenskou správou ciest. V prípade požiadavky o spoluprácu bude obec nápomocná.

**Uznesenie č. 215/2017**

Obecné zastupiteľstvo v Dolnom Hričove

*- berie na vedomie:*

žiadosť o riešenie problémov so zaplavovaním pozemkov a odporúča situáciu riešiť so správcom cesty I/61 - Slovenskou správou ciest.

**K bodu 13:**

**Stanovisko k listu - p. Viktor Adamov**

Dňa 14.11.2017 p. Viktor Adamov doručil na Obecný úrad v Dolnom Hričove list prijatý pod č.j. 1817/2017, v ktorom žiada o odškodnenie záberu pôdy potokom na pozemku parc. č. KN-E 1227 v k.ú. Dolný Hričov. Dňa 11.12.2017 p. Viktor Adamov osobne pri stretnutí s *Ing. Petrom Zelníkom, starostom obce* na Obecnom úrade v Dolnom Hričove svoju žiadosť stiahol.

**K bodu 14:**

**Nová Tarifa č. 1/2018 pre KDS Dolný Hričov, návrh na úpravu cien za poskytovanie služieb**

**a rozpočtový náklad na montáž programov**

*Ing. Peter Babic* predložil Obci Dolný Hričov ako objednávateľovi návrh novej Tarify č.1/2018 pre Káblový distribučný systém pre Dolný Hričov fičovHplatnej od 01.01.2018, návrh na úpravu cien za poskytovanie služieb retransmisie v Káblovom distribučnom systéme pre Dolný Hričov K zvýšeniu cien dochádza na základe postupného spoplatňovania komerčných programových služieb skupín JOJ, Markíza, NOVA a PRIMA. Taktiež dôjde aj k spoplatneniu programovej služby TA3 a novej zmluvy so spoločnosťou DISCOVERY. Zároveň bol predložený „Rozpočtový náklad na montáž programov Eurosport 2 a ID Discovery“ z dôvodu, že spoločnosť Discovery prestala poskytovať bezplatne zariadenia na príjem svojich kanálov. Finančná čiastka na zabezpečenie technológie do HS je vo výške 540,00 €. Vo veľmi búrlivej diskusii bolo riešené: prenájom KDS Ing. Babicovi, rozpočítanie finančných nákladov medzi užívateľov, navýšenie ceny - režijné náklady. *P. Marián Medzihorský* ako užívateľ skonštatoval, že je proti prenájmu KDS, účastníci aj obec vynaložili značné finančné prostriedky, nevidí ale žiadne zlepšenie v porovnaní s okolitými obcami, ktoré využívajú internet, prenosy obecných zastupiteľstiev, ... . *Ing. Michal Ballay, PhD.,* ako aj niektorí ďalší z poslancov, sa vyjadril, že nemá význam dávať stanovisko k tarifu pre KDS, voči ostatným občanom obce Dolný Hričov je to ale nespravodlivé, podieľa sa na tom viac ako 1 650 obyvateľov. Náklady na opravu, modernizáciu je potrebné zakomponovať do zmluvy, resp. jej dodatku. *Prof. Dr. Ing. Martin Decký* upozornil aj na riešenie situácie sociálne slabších a starších spoluobčanov. Negatívne voči navýšeniu poplatkov vystúpil aj *p. Peter Dobroň*. *P. Štefan Hôrečný* sa informoval na zostatkovú hodnotu KDS, navrhol začať rokovania s Ing. Petrom Babicom ohľadom dodatku k uzatvorenej Zmluve o dielo zo dňa 30.07.2014 v čl. III. a čl. IV - povinnosti prevádzkovateľa a povinnosti objednávateľa už v 01/2018.

**Uznesenie č. 216/2017**

Obecné zastupiteľstvo v Dolnom Hričove

*- berie na vedomie:*

novú Tarifu č. 1/2018 pre KDS Dolný Hričov, návrh na úpravu cien za poskytovanie služieb retransmisie v KDS Dolný Hričov.

**Uznesenie č. 217/2017**

Obecné zastupiteľstvo v Dolnom Hričove

- *schvaľuje:*

rozpočtový náklad na montáž programov Eurosport 2 a ID Discovery do Káblového distribučného systému Dolný Hričov v celkovej výške 540,00 € bez DPH.

|  |  |
| --- | --- |
| Prítomní poslanci (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 5 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová |
| proti (menovite): | l poslanec - Ján Hrazdíra |
| zdržali sa (menovite): | 1 poslanec - Ing. Jozef Vršanský |

**K bodu 15:**

**Zmluva o zriadení práva vecného bremena parc. č. 395/1 a 395/3 v k. ú. Peklina**

*P. Nina Pinčíková*, Školská 255/12, Dolný Hričov požiadala Obec Dolný Hričov listom zo dňa 07.12.2017 o schválenie Zmluvy o zriadení práva vecného bremena, bezodplatne, na dobu neurčitú na pozemku parc. č. KN-C 395/1 a 395/3, LV č. 1 v k.ú. Peklina, druh pozemku: zastavaná plocha a nádvorie z dôvodu vybudovania elektroenergetického zariadenia SSE-Distibúcia, a.s. potrebného na pripojenie nového odberného miesta (výstavba rodinného domu). Zriadenie vecného bremena spočíva v práve vstupu, prejazdu, prechodu, vedeniu, uloženiu a údržbe inžinierskych sietí na uvedených parcelách.

**Uznesenie č. 218/2017**

Obecné zastupiteľstvo v Dolnom Hričove

*- berie ne vedomie:*

žiadosť o schválenie Zmluvy o zriadení práva vecného bremena na pozemku parc. č. KN-C 395/1 a KN-C 395/3 v k. ú. Peklina.

- *schvaľuje:*

uzatvorenie Zmluvu o zriadení práva vecného bremena na pozemku parc. č. KN-C 395/1 a KN-C 395/3 v k. ú. Peklina.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec - Ing. Michal Ballay, PhD. |

**K bodu 16:**

**Žiadosť o kúpu vozidla AVIA - p. Miroslav Dobroň**

Žiadosť *p. Miroslava Dobroňa* o odkúpenie motorového vozidla AVIA sa riešila na verejnom zasadnutí obecného zastupiteľstva dňa 25.10.2017 a bola vzatá na vedomie. Na odporúčanie poslancov obecného zastupiteľstva bolo motorové vozidlo AVIA A31.1N SODG s evidenčným číslom ZA998BV, VIN 8305703 vyradené z evidencie motorových vozidiel dňa 01.12.2017 OR PZ v Žiline, ODI podľa § 120 ods. 1 zákona č. 8/2009 Z.z. - vyradenie vozidla z evidencie na základe žiadosti držiteľa vozidla a boli odovzdané 2 ks tabuliek s evidenčným číslom ZA998BV, technický preukaz č. SA419789 a osvedčenie o evidencii vozidla č. SF547997. *P. Miroslav Dobroň* dňa 08.12.2017 predložil novú žiadosť o odkúpenie uvedeného motorového vozidla s ponúkanou cenou 350,- €. *P. Marián Medzihorský* sa opätovne vyjadril, že obec sa zbavuje svojho majetku. Vzhľadom k tomu, že sa predaj motorového vozidla už riešil aj na predchádzajúcom verejnom zasadnutí obecného zastupiteľstva a motorové vozidlo bolo vyradené z evidencie, podal *p. Štefan Hôrečný* návrh o hlasovanie.

**Uznesenie č. 219/2017**

Obecné zastupiteľstvo v Dolnom Hričove

*- berie na vedomie*

žiadosť p. Miroslava Dobroňa o kúpu motorového vozidla AVIA A31.1N SODG s evidenčným číslom ZA998BV, VIN 8305703.

- *schvaľuje:*

predaj motorového vozidla AVIA A31.1N SODG s evidenčným číslom ZA998BV, VIN 8305703 p. Miroslavovi Dobroňovi v cene 350,00 €.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 7 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec - Marián Medzihorský |

**K bodu 17:**

**Informácie k ÚPN - Ing. arch. Vladimír Barčiak**

Verejného zasadnutia obecného zastupiteľstva sa zúčastnil aj *Ing. arch. Vladimír Barčiak* ako odborne spôsobilá osoba pri obstarávaní územného plánu obce Dolný Hričov. Informoval, že v zmysle § 20 ods. (3) zákona č. 50/1976 Zb. v platnom znení dňa 29.11.2017 bolo zaslané Oznámenie o začatí prerokovávania a žiadosť o podanie pripomienok k návrhu zadania pre vypracovanie územného plánu obce (ÚPN - O) Dolný Hričov. Toto oznámenie bolo zaslané ŽSK, dotknutým orgánom štátnej správy, obciam, PO, FO. Zadanie obsahuje predovšetkým hlavné ciele a požiadavky, ktoré treba riešiť v územnom pláne obce, a to najmä zostať vidieckym sídlom s výrobnými územiami a s nadradenou dopravnou a technickou infraštruktúrou v zázemí osídlenia mesta Žilina a Bytča, chrániť a rozvíjať - dotvárať životné prostredie, byť súčasťou sídelných zoskupení, intenzívnejšie rozvíjať kultúrnohistorickú dimenziu obce, podporovať podnikateľské aktivity. Primárnou funkciou územia obce v k.ú. Dolný Hričov zostane funkcia bývania v rodinných domoch a funkcia priemyselnej výroby (smerovanie za železničnou traťou a diaľnicou), dopravy a lesa. V k.ú. Peklina zostane funkcia bývania, ku ktorej sa pridruží funkcia rekreácie, turizmu, cestovného ruchu a lesa. Podal niektoré návrhy na zamyslenie, s ktorými je potrebné uvažovať, napr. námestie, kam by mali smerovať všetky trasy, nový cintorín, verejnoprospešné budovy, vážska vodná cesta, čistička, letisko, v k.ú. Peklina sa jedná o kultúrny dom, zvonicu, cintorín. Zadanie rieši aj požiadavku na inžinierske siete, dobudovanie a vybudovanie vodovodu a kanalizácie, plynovodu.

Upozornil, že Dolný Hričov má svoju históriu, je potrebné sa jej prispôsobiť - nielen staré budovy búrať. Požiadal o pripomienky, ktoré bude potrebné vyhodnotiť, doplniť. Bolo by vhodné na Oznámenie o začatí prerokovávania a žiadosť o podanie pripomienok k návrhu zadania pre vypracovanie územného plánu obce (ÚPN - O) Dolný Hričov upozorniť občanov aj vyhlásením v miestnom rozhlase, zverejnením v KDS. *Ing. arch. Vladimír Barčiak* zároveň odovzdal vypracovaný „ÚPN O Dolný Hričov - Prieskumy a rozbory“ a „Krajinnoekologický plán“ spracované Ing. arch. Petrom Krajčom, autorizovaným architektom. *Ing. Peter Zelník, starosta obce* sa poďakoval všetkým, ktorí sa podieľali na prípravných prácach územného plánu. *Prof. Dr. Ing. Martin Decký* vysoko ohodnotil spoluprácu s Ing. arch. Vladimírom Barčiakom, prioritou je podpora individuálnej bytovej výstavby, vychádza sa aj z Plánu hospodárskeho a sociálneho rozvoja obce Dolný Hričov na obdobie 2015- 2021.

**K bodu 17:**

**Informácie starostu obce**

- Zverejnenie zámeru nájmu majetku obce Dolný Hričov z dôvodu hodného osobitného zreteľa.

Obec Dolný Hričov má zámer prenajať časť nebytových priestorov nachádzajúcich sa v Kultúrnom dome v Dolnom Hričove so súpisným č. 197, na pozemku parc. č. KN-C 554/4, druh pozemku: zastavané plochy a nádvoria, LV č. 1 pre k.ú. Dolný Hričov vo vlastníctve obce podľa § 9 písm. c) zákona č. 138/1991 Zb. v znení neskorších predpisov pre nájomcu Združenie priateľov Hričovského hradu za účelom zriadenia stálej expozície prezentujúcej históriu hradu Hričov za symbolické nájomné vo výške 1,- €.

**Uznesenie č. 220/2017**

Obecné zastupiteľstvo v Dolnom Hričove

*- schvaľuje:*

zverejnenie Zámeru nájmu majetku obce Dolný Hričov - časti nebytových priestorov v Kultúrnom dome v Dolnom Hričove na pozemku parc. č. KN-C 554/4, LV č. 1 v zmysle § 9 písm. c) zákona č. 138/1991 Zb. o majetku obcí v znení neskorších predpisov.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec – Marta Rašovcová |
| Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

- výpožička prvkov detského ihriska (kombinovaná zostava lezeckých prvkov so šmýkačkou a závesnou hojdačkou, lezecké steny, závesná hojdačka ) na dobu neurčitú od spoločnosti LK STAR s.r.o., Na Úboč 218, Terchová za účelom prevádzkovania detského ihriska v priestoroch športového areálu na časti pozemku parc. č. KN-C 682/5, druh pozemku: ostatná plocha v k.ú. Dolný Hričov vo vlastníctve obce. Obec zabezpečí prípravu pozemku a podkladu na ich umiestnenie a zabezpečí na svoje náklady každoročnú kontrolu prvkov detského ihriska. *P. Marián Medzihorský* sa informoval, či sa jedná o detské ihrisko, ktoré je už v športovom areáli. (Jedná sa len o jej časť.) Má výhrady voči znášaniu nákladov obcou, navrhuje situovať detské ihrisko na iné miesto, napr. k nájomným bytovkám, obec by nemala podporovať osobný biznis. *P. Bibiána Odváhová* súhlasí s navrhovaným umiestnením v športovom areáli, priestory sú snímané kamerovým systémom. *Ing. Peter Zelník, starosta obce* sa vyjadril, že sa jedná o verejné priestranstvo vo vlastníctve obce, nie je potrebné spracovávať geometrický plán, revízia detského ihriska bola vykonaná. P. Daniela Ďuriníková ešte dodala, že prevádzkový poriadok detského ihriska upravuje podmienky a zodpovednosť na detskom ihrisku. Aj podľa prof. Dr. Ing. Martina Deckého je to optimálne riešenie.

**Uznesenie č. 221/2017**

Obecné zastupiteľstvo v Dolnom Hričove

*- schvaľuje:*

výpožičku prvkov detského ihriska (kombinovaná zostava lezeckých prvkov so šmýkačkou a závesnou hojdačkou, lezecké steny, závesná hojdačka ) na dobu neurčitú od spoločnosti LK STAR s.r.o., Na Úboč 218, Terchová za účelom prevádzkovania detského ihriska v priestoroch športového areálu na časti pozemku parc. č. KN-C 682/5, druh pozemku: ostatná plocha v k.ú. Dolný Hričov vo vlastníctve obce. Obec zabezpečí prípravu pozemku a podkladu na ich umiestnenie a zabezpečí na svoje náklady každoročnú kontrolu prvkov detského ihriska.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 7 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec - Marián Medzihorský |

- *P. Marta Rašovcová* predložila na verejné zasadnutie obecného zastupiteľstva žiadosť o navýšenie rozpočtu na rekonštrukciu cesty v Pekline o 10 000,- € v rámci finančných možností obce.

*P. Rudolfa Sládková, pracovníčka OcÚ,* informovala, že vzhľadom k Rozpočtovému harmonogramu pre rok 2018, ktorý je prílohou Zásad hospodárenia s finančnými prostriedkami obce Dolný Hričov, podklady k zostavovaniu finančného rozpočtu pre rok 2018 sa predkladali do konca októbra 2017, návrh finančného rozpočtu bol spracovaný ako vyrovnaný, žiadosť o navýšenie sa môže zatiaľ zobrať na vedomie a bude sa riešiť v roku 2018 podľa finančných možností obce.

**Uznesenie č. 222/2017**

Obecné zastupiteľstvo v Dolnom Hričove

*- berie na vedomie:*

žiadosť p. Marty Rašovcovej, poslankyne za Obec Dolný Hričov, miestna časť Peklina, o navýšenie rozpočtu na rekonštrukciu cesty v Pekline o 10 000,- € v rámci finančných možností obce.

- vyhlásenie obchodnej verejnej súťaže o najvhodnejší návrh na uzavretie zmluvy na prenájom nehnuteľného majetku obce Dolný Hričov v súlade s ustanovením § 9a ods. 1 písm. a) zákona č. 138/1991 Zb. o majetku obcí v znení neskorších predpisov a v súlade s ustanovením § 281 - 288 zákona č. 513/1991 Zb. Obchodný zákonník v znení neskorších predpisov. Nebytové priestory sa nachádzajú v stavbe Kultúrny dom so súpisným č. 197 na pozemku parc. č. KN-C 554/4, druh pozemku: zastavané plochy a nádvoria, LV č. 1 v k.ú. Dolný Hričov. Vyhlasovateľ súťaže určuje minimálnu výšku nájmu 335,40 €/rok.

**Uznesenie č. 223/2017**

Obecné zastupiteľstvo v Dolnom Hričove

*- schvaľuje :*

- vyhlásenie obchodnej verejnej súťaže o najvhodnejší návrh na uzavretie zmluvy na prenájom nehnuteľného majetku obce Dolný Hričov v súlade s ustanovením § 9a ods. 1 písm. a) zákona č. 138/1991 Zb. o majetku obcí v znení neskorších predpisov a v súlade s ustanovením § 281 - 288 zákona č. 513/1991 Zb. Obchodný zákonník v znení neskorších predpisov. Nebytové priestory sa nachádzajú v stavbe Kultúrny dom so súpisným č. 197 na pozemku parc. č. KN-C 554/4, druh pozemku: zastavané plochy a nádvoria, LV č. 1 v k.ú. Dolný Hričov.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 224/2017**

Obecné zastupiteľstvo v Dolnom Hričove

*- schvaľuje :*

výberovú komisiu za účelom neverejného otvárania obálok a posúdenia ponúk výberového konania k vyhlásenej obchodnej verejnej súťaži o najvhodnejší návrh na uzavretie zmluvy na prenájom nehnuteľného majetku obce Dolný Hričov - nebytové priestory nachádzajúce sa v stavbe Kultúrny dom so súpisným č. 197 na pozemku parc. č. KN-C 554/4, druh pozemku: zastavané plochy a nádvoria, LV č. 1 v k.ú. Dolný Hričov v zložení: Ing. Michal Ballay, PhD., prof. Dr. Ing. Martin Decký, Štefan Hôrečný a Ing. Simona Smolková.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 1 poslanec - Marta Rašovcová |
| Hlasovali za (menovite): | 8 poslancov - Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Ján Hrazdíra, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

- dňa 23.11.2017 sa uskutočnilo na Obecnom úrade v Dolnom Hričove uvítanie detí do života. V tomto roku bolo pozvaných 21 detí s rodičmi, ktorí si vypočuli príhovor starostu obce a sledovali kultúrny program, ktorí im pripravili deti z materskej školy. Do ďalšieho obdobia budú pripravené podmienky k pozývaniu na uvítanie detí do života (trvalý pobyt matky v dobe narodenia dieťaťa).

- informácia o krádeži na Obecnom úrade v Dolnom Hričove z 30.11.2017 na 01.12.2017.

- žiadosť o poskytnutie dotácie z Výzvy Rady vlády SR pre prevenciu kriminality na financovanie projektu v oblasti prevencie kriminality pre rok 2018 je pripravená aj s povinnými prílohami. Dňa 14.12. 2017 bude doručená na OÚ Žilina, Mgr. Michaele Mikulíkovej, krajskému koordinátorovi pre prevenciu kriminality.

**K bodu 19**

**Informácie zástupcu starostu, hlavného kontrolóra, poslancov a predsedom komisií**

*P. Pavol Ballay* poďakoval starostovi obce a poslancom obecného zastupiteľstva za celoročnú prácu. Pridala sa k nemu aj *p. Bibiána Odváhová*, zároveň ocenila vynikajúcu spoluprácu medzi obcou a ZŠ s MŠ P. V. Rovnianka v Dolnom Hričove. Spomenula výmenu okien, vybavenie školy didaktickými pomôckami, nákup nového vybavenia do školskej jedálne. V budúcom roku sa bude pokračovať vo výmene okien na 1. stupni ZŠ, je nevyhnutné zakúpenie nového sporáka do školskej jedálne. Tiež pripomenula Žiadosť o nenávratný finančný príspevok na zníženie energetickej náročnosti objektu materskej školy a súvisiacej administratívnej budovy. Pozvala všetkých prítomných na 4. ročník Výstupu na Zbyšov, ktorý sa bude konať dňa 06.01.2018. Pozvánky aj magnetky sa pripravujú. Požiadala upozorniť majiteľov psov na ich voľný pohyb po obci. *P. Marián Medzihorský* požiadal o opravu výmoľa na ceste I/61 pri vjazde do obce a tiež poďakoval za spoluprácu. *Ing. Michal Ballay, PhD.* pôvodne neplánoval pripojiť sa k informáciám, ale nedá mu to. Stále sa opakuje len ZŠ s MŠ a čo sa pre nich urobilo? Osobne upozornil na výzvu, komunikoval s ministerstvom ohľadom prideľovania finančných prostriedkov, tiež sa dohadoval na zasadnutiach obecného zastupiteľstva o zapojenie sa do výzvy. *Ing. Peter Zelník, starosta obce,* sa vyjadril, že na tieto slová nebude reagovať, nakoľko sa o výzve vyjadril už na predchádzajúcich zasadnutiach obecného zastupiteľstva. *Ing. Michal Ballay, PhD.* eštepožiadal zakomponovať do dopravného projektu obce spomaľovače na ul. Dolné Záhumnie, obmedzenie rýchlosti. *Prof. Dr. Ing. Martin Decký* sa špeciálne poďakoval za prácu Komisii pre dopravu, výstavbu a životné prostredie.

*P. Štefan Hôrečný* zhodnotil, že kultúrnych akcií v priebehu roka 2017 bolo požehnane, navrhol vytvoriť kalendár obce, zachytiť jednotlivé podujatia, dať ho ako prílohu do Dolnohričovských zvestí r. 2017 (časovo to nie je uskutočniteľné). Venoval sa dopravnej situácii v obci - nevidí žiadne zlepšenie. Informoval sa na odškodnenie občanov v súvislosti s výstavbou diaľnice „D1“ (bola odškodnená rodina Janky Kabaštovej a rodina Augustína Deckého) a situáciu Cesty na Lazy. V novom územnom pláne obce sa Cesta na Lazy rieši ako verejnoprospešná stavba a následne by bolo možné zriadiť vecné bremeno. *Ing. Peter Zelník, starosta* *obce* informoval o spracovanej Projektovej dokumentácii dopravnej situácie v obci, vysvetlil osadenie dopravných značiek pre vjazd ťažkých motorových vozidiel, je spustená na diaľnici „D1“ vratná vetva na Žilinu.

**K bodu 20**

**Diskusia**

*P. Ľudmila Randíková* a p. *Štefánia Kováčiková* sa informovali na situáciu v riešení ich žiadostí na majetkovo právne vysporiadanie pozemkov parc. č. KN-E 385/1 o výmere 1 632 m2 a parc. č. KN-E 382/5 o výmere 2 293 m2. Objednávka na vypracovanie znaleckého posudku bola zaslaná Ing. Dane Kováčovej, znalcovi pre odbor stavebníctvo a odvetvie pozemné stavby. Ku dňu konania verejného zasadnutia obecného zastupiteľstva obec neobdržala vypracovaný znalecký posudok. P. Ľudmila Randíková požiadala vyjadrenie obce k listu zo dňa 07.02.2017  - vyplatenie ročného nájomného za užívanie pozemku parc.č. KN-E 385/1 vo výške 961,15 €.

*P. Peter Zúber ml*. informoval o zabíjačkových slávnostiach. Ospravedlnil hlavného organizátora p. Ladislava Kaveckého. Kostra akcie je obdobná ako po minulé roky. Od obce požadujú poskytnutie priestorov Námestia P. V. Rovnianka, kuchyne v Kultúrnom dome, technické zabezpečenie. Boli by vďační aj za finančnú podporu. Na otázku p. Štefana Hôrečného, kto akciu organizuje odpovedal, že hlavný organizátor je p. Ladislav Kavecký, ostatní sú všetko dobrovoľníci. Radi by zachovali organizovanie zabíjačkových slávností pod záštitou obce.

*P. Peter Dobroň*  sa vrátil k téme prevádzkovania KDS, zmluva o jeho prevádzkovaní nie je dobre postavená, obecné zastupiteľstvo by sa malo viac venovať aj problematike školstva. V prípade konania rôznych kultúrnych akcií, ktoré nie sú organizované obcou, obec by mala mať z týchto akcií príjem (nájom, energie).

*P. Marián Medzihorský* upozornil na vypracovaný cenník za nájom kultúrneho domu a športového areálu + ich vybavenie.

*P. Renátka Kováčiková* skonštatovala, že v Kultúrnom programe pre rok 2018 je 22 akcií a ako občan, nie ako podnikateľ sa pýta, aký príjem z týchto akcií má obec. Podľa nej sú príjmové len 2 akcie, a to Fazuľovica a Bačovské pastorále. Navrhla striktne dodržiavať uvedený cenník, ktorý by mal byť platný pre každého, aj pre organizátorov Zabíjačkových slávností. *Ing. Peter Zelník, starosta obce* požiadal jednotlivých poslancov o vyslovenie názoru. Poslanci obecného zastupiteľstva sa stotožňujú s vyjadrením p. Renáty Kováčikovej.

**Uznesenie č. 225/2017**

Obecné zastupiteľstvo v Dolnom Hričove

*berie na vedomie:*

- informácie Ing. arch. Vladimíra Barčiaka k územnému plánu obce,

- diskusné príspevky obyvateľov obce.

**K bodu 21**

**Uznesenia**

***Zapisovateľka p. Rudolfa Sládková* prečítala prijaté uznesenia č. 203 - 225/2017 z verejného zasadnutia obecného zastupiteľstva konaného dňa 13.12.2017.**

**K bodu 22**

**Záver**

*Ing. Peter Zelník, starosta obce*, sa na záver rokovania Obecného zastupiteľstva poďakoval prítomným za účasť a ukončil zasadnutie Obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Rudolfa Sládková* | ......................................... |  |
| **Overovatelia:** | *Pavol Ballay* | ......................................... |  |
|  |  |  |  |
|  | *Ján Hrazdíra* | ......................................... |  |

Ing. Peter Zelník

starosta obce

V Dolnom Hričove dňa 13.12.2017